钦定古今图书集成/理学汇编/经籍典/第055卷 > 汉书 > 《五行志》
## 钦定古今图书集成/理学汇编/经籍典/第055卷 > 汉书 > 《五行志》

《易》曰：“天垂象，见吉凶，圣人象之。河出图，雒出书，圣人
则之。”刘歆以为虙羲氏继天而王，受《河图》则而画之，
八卦是也。禹治洪水，赐雒书法而陈之，洪范是也。圣
人行其道而宝其真，降及于殷，箕子在父师位而典
之。周既克殷，以箕子归，武王亲虚己而问焉。故《经》曰：
“惟十有三祀，王访于箕子。”王迺言曰：“乌呼，箕子！惟天”
阴骘下民，相协厥居，我不知其彝伦逌叙。箕子迺言
曰：“我闻在昔，鲧垔洪水，汨陈其五行，帝乃震怒，弗畀
洪范九畴，彝伦逌斁，鲧则殛死，禹迺嗣兴，天迺锡禹
洪范九畴，彝伦逌叙。”此武王问《雒书》于箕子，箕子对
禹得《雒书》之意也。初一曰五行，次二曰羞，用五事，次
三曰农，用八政，次四曰〈师古曰读曰“‘叶〉用五纪”，次五曰
“‘建’用《皇极》”，次六曰“艾’用《三德》。”〈师古曰艾读曰乂〉次七曰“明用
稽疑”，次八曰“念用庶征”，次九曰“向用五福，畏用六极。”
凡此六十五字，皆《雒书》本文所谓“天迺锡禹大法九
章，常事所次”者也。以为《河图》《雒书》相为经纬，八卦、《九
章》相为表里。